Vier beseer in ambulans-ongelukVier mense wat in ŉ ambulans vervoer is, is Dinsdag beseer nadat die ambulans in ŉ ongeluk betrokke was. “Die ambulans was besig om ŉ pasiënt na ŉ hospitaal in Lady Frere te vervoer toe die ongeluk plaasgevind het,” het Sizwe Kupelo, woordvoerder van die Oos-Kaapse departement van gesondheid gesê. “Die bestuurder, die pasiënt en ŉ familielid asook ŉ mediese assistent is in die ongeluk beseer,” het Kupelo bygevoeg. Die beseerdes is na ŉ nabygeleë hospitaal geneem. Die oorsaak van die ongeluk is nog nie bekend nie.